[{"text_idx": "#000000", "text": "KoolitusedWP o\u0303pik ja e-kursusKoolitusel valminud veebilehedBlogiKontakt"}, {"text_idx": "#000001", "text": "Kas kasutad kodulehe sisu optimeerimisel o\u0303igeid ma\u0308rkso\u0303nu?"}, {"text_idx": "#000002", "text": "Ma\u0308rkso\u0303nad on olulise ta\u0308htsusega nii blogipostituste kui ka veebilehe tekstide kirjutamisel. Ku\u0308simus on aga selles, et milliseid ma\u0308rkso\u0303nu oma kodulehe sisu optimeerimisel kasutada ja kuidas leida need o\u0303iged vo\u0303tmeso\u0303nad?"}, {"text_idx": "#000003", "text": "Ma\u0308rkso\u0303nade kasutamisega optimeerid sa oma veebilehe vo\u0303i blogipostituse otsingumootoritele. See ta\u0308hendab seda, et sinu kirjutatud sisu on veebis leitav. Mida ko\u0303rgem positsioon otsingumootoris, seda enam klikke sinu veebileht saab. Kuidas siis leida o\u0303igeid ma\u0308rkso\u0303nu?"}, {"text_idx": "#000004", "text": "Vo\u0303tmeso\u0303nade valikul on oluline, et valiksid o\u0303iged ma\u0308rkso\u0303nad, mida kasutad. O\u0303iged ma\u0308rkso\u0303nad toovad su lehele liiklust, uudiskirjaga liitujaid ja kliente."}, {"text_idx": "#000005", "text": "Sinu kirjutatud sisu vo\u0303ib ju olla va\u0308ga hea ja pakkuda va\u0308a\u0308rtust sinu potentsiaalsele lugejale vo\u0303i kliendile, kuid kui sinu sihtru\u0308hm ei leia sind veebis u\u0308les, siis pole sind ju nagu olemaski. Seega ta\u0308htis on tunda oma sihtgruppi ning seda, mida sinu sihtgrupp veebis otsib ja millised on tema probleemid."}, {"text_idx": "#000006", "text": "Kokkuvo\u0303tvalt o\u0308eldes on sul vaja valida o\u0303iged ma\u0308rkso\u0303nad, et sinu loodav sisu jo\u0303uaks sinu jaoks o\u0303ige sihtgrupini."}, {"text_idx": "#000007", "text": "Vo\u0303imalik on kasutada emt ja Elioni veebilehel olevat ma\u0308rkso\u0303naotsingut. Selleks pead Neti.ee info juures valima \u201eHinnakiri ja na\u0308idised\u201c lingile ning lehel allapoole kerima, kuni leiad ma\u0308rkso\u0303naotsingu. Ma\u0308rkso\u0303na sisestamisel saad teada, kui palju antud ma\u0308rkso\u0303na otsitakse."}, {"text_idx": "#000008", "text": "Google salvestab, mida inimesed Googles otsivad. Seega kui hakkad otsingulahtrisse midagi kirjutama, siis Google hakkab sulle pakkuma vasteid, arvestades mis on olnud populaarsemad otsingud. Kasutades Google otsingulahtrit leiad sa ta\u0308psed fraasid, mida inimesed on enim otsinud."}, {"text_idx": "#000009", "text": "Neist kolmest vo\u0303tmeso\u0303nade to\u0308o\u0308riistast on Google AdWords\u2019i ma\u0308rkso\u0303nade plaanija ko\u0303ige po\u0303hjalikum. Seda seeto\u0303ttu, et ta pakub ka ma\u0308rkso\u0303naideid ning reastab need asjakohasuse ja\u0308rgi. Lisaks annab ta sulle hinnangulise arvu, kui palju on mingit ma\u0308rkso\u0303na otsitud. AdWords na\u0308itab ka otsingumahu trende. Hooajaliste kaupade puhul on ju trendid va\u0308ga ta\u0308htsad."}, {"text_idx": "#000010", "text": "Trende saab ja\u0308lgida ka Google Trends abil. Kahjuks to\u0308o\u0308tab see to\u0308o\u0308riist vaid populaarsemate ma\u0308rkso\u0303nadega. Kuid siiski tasub vaadata, kas o\u0303nnestub saada informatsiooni valitud vo\u0303tmeso\u0303nade kohta."}, {"text_idx": "#000011", "text": "Mina ise eelistan Google ma\u0308rkso\u0303nade plaanija to\u0308o\u0308riista, kuna saan oma ma\u0308rkso\u0303na otsingul ka uusi ma\u0308rkso\u0303naideid, mida kasutada. Otsides sobivaid ma\u0308rkso\u0303nu na\u0308en, mida otsitakse ning vo\u0303ib juhtuda, et saan ma\u0308rkso\u0303naideedest uue teema, millest tulevikus kirjutada."}, {"text_idx": "#000012", "text": "Kuidas kasutada Google AdWordsi ma\u0308rkso\u0303na plaanijat?"}, {"text_idx": "#000013", "text": "Ma\u0308rkso\u0303nade plaanija kasutamiseks peab sul olemas olema Google konto. Seeja\u0308rel mine aadressile ja logi sisse. Peamenu\u0308u\u0308st vali \u201eTo\u0308o\u0308riistad\u201c menu\u0308u\u0308link ning vali \u201eMa\u0308rkso\u0303nade plaanija\u201c."}, {"text_idx": "#000014", "text": "Vali loendist \u201eFraasi, veebisaidi vo\u0303i kategooria abil uute ma\u0308rkso\u0303nade otsimine\u201c."}, {"text_idx": "#000015", "text": "Avanevas vormis sisesta ma\u0308rkso\u0303nad, muuda sihtimise seadeid ning vajuta nupule hangi ideid."}, {"text_idx": "#000016", "text": "Tulemuste aknas a\u0308ra unustada valida sakki \u201eMa\u0308rkso\u0303naideed\u201c. Sealt saad ehk uusi ideid, mida kasutada optimeerimiseks."}, {"text_idx": "#000017", "text": "Mida pidada silmas ma\u0308rkso\u0303nade valikul?"}, {"text_idx": "#000018", "text": "Google AdWordsi ma\u0308rkso\u0303na plaanija kasutamisel po\u0308o\u0308ra ta\u0308helepanu ka ma\u0308rkso\u0303naideedele.\nKui alustad ma\u0308rkso\u0303nade planeerimist, siis alguses kirjuta omale u\u0308les 5-6 ma\u0308rkso\u0303na. Hiljem vali omale 1-3 ma\u0308rkso\u0303na, millele optimeerid oma loodava sisu.\nEelista ma\u0308rkso\u0303nu, mida otsitakse rohkem. Samas, kui optimeerid oma sisu kindlale fraasile, mis ei ole va\u0308ga populaarne, kuid mis lahendab sinu sihtgrupi probleemi, siis vo\u0303id saavutada va\u0308ga ha\u0308id positsioone otsingumootoris.\nJa\u0308lgi, milline on ma\u0308rkso\u0303nade konkurents. Mida ko\u0303rgem on ma\u0308rkso\u0303na konkurents, seda raskem on saavutada paremaid tulemusi otsingumootoris. See ta\u0308hendab seda, et nendel teemadel tuleb sul rohkem kirjutada ja vaeva na\u0308ha, et saada paremaid positsioone otsingumootoris.\nVo\u0303imalusel kasuta ta\u0308pseid otsingufraase, sest nii jo\u0303uad sa oma sihtru\u0308hmani paremini. Kui kasutad liiga u\u0308ldiseid ma\u0308rkso\u0303nu, siis saad sa oma veebilehele ku\u0308ll liiklust juurde, kuid paljud ku\u0308lastajad lahkuvad ka kiiresti sinu lehelt, kuna veebilehel olev info ei ole nende jaoks.\nKui oled valinud va\u0308lja oma ma\u0308rkso\u0303nad, siis vaata, milliseid tulemusi otsingumootoris sinu valitud ma\u0308rkso\u0303nad annavad. Sealjuures vaata ka, kes on sinu konkurendid ja mida nemad kirjutavad. See aitab sul planeerida paremini nii vo\u0303tmeso\u0303nu kui ka sisu."}, {"text_idx": "#000019", "text": "Kus kasutada ma\u0308rkso\u0303nu vo\u0303i ma\u0308rkso\u0303nafraasi?"}, {"text_idx": "#000020", "text": "Oma peamist ma\u0308rkso\u0303na kasuta kindlasti pealkirjas.\nMa\u0308rkso\u0303nu, millele oled otsustanud oma sisu optimeerida, kasuta tekstis.\nKasuta oma peamist ma\u0308rkso\u0303na meta kirjelduses (meta description).\nPeamist ma\u0308rkso\u0303na kasuta ka lehe URL aadressis."}, {"text_idx": "#000021", "text": "Kuigi ma\u0308rkso\u0303nade kasutamine ja optimeerimine on ta\u0308htis, pead siiski meeles pidama, et veebilehe vo\u0303i blogipostituse sisu peab olema huvitav ja vajalik sinu sihtru\u0308hma jaoks. Optimeerimisest ainult ei piisa, et saada ku\u0308lastajaid oma kodulehele."}, {"text_idx": "#000022", "text": "Kui sul tekkis suurem huvi kodulehe optimeerimise kohta, siis vaata kodulehe optimeerimine otsimootoritele ja veebianalu\u0308u\u0308tika koolitust. Koolitusel saad teada, kuidas ka\u0308ib kodulehe optimeerimine otsingumootoritele, kuidas ja mida ja\u0308lgida veebianalu\u0308u\u0308tika andmete osas ja mida sellest ja\u0308reldada."}, {"text_idx": "#000023", "text": "Kui sulle meeldis see postitus, siis palun jaga seda!"}, {"text_idx": "#000024", "text": "Saad 1 x kuus head no\u0303u kodulehe, SEO vo\u0303i sotsiaalmeedia kohta"}, {"text_idx": "#000025", "text": "Vaata, mis koolitusi veel pakume"}, {"text_idx": "#000026", "text": "O\u0303pik keskendub e-poe loomisele ja tasuta pluginate tutvustamisele, mis aitavad e-poele lisada lisafunktsionaalsust. Ka\u0308ime la\u0308bi kogu e-poe loomise protsessi \u2013 toodetest kuni arveni."}, {"text_idx": "#000027", "text": "Reklaam ja mu\u0308u\u0308k internetis (22)"}]